《芸窗集画图》
宋代·何梦桂

天马不生韩干死，崔白翎毛落蒿里。
虎头妙笔夜通灵，主爵郎中羞画史。
杨君画眼空四海，剩把金奁貯奇诡。
榆关牧马边草秋，一骑一纵骅与骝。
阿谁青骢嚼金勒，拔剑奔逐髯怒虬。
提弓空捍鸣镝尽，尘沙马耳风飕飕。
筼筜谷中一梢出，冷蕊相看冰雪骨。
葵花二色空争妍，没骨丹青翰水墨。
猿猱两两雄雇雌，獐鼠伎伎母趁儿。
水禽并下照秋水，足踏枯荷浸莲漪。
人间清景能几许，野马战场只尺咫。
芸窗一幅水沉烟，挽仰乾坤千古意。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。